שיחה:לסביות

message: מרשים מאד מה שאתה עושה כאן. יישר כוח. • רוליג - שיחה 20:28, 8 במאי 2010 (IDT)
replies: text: רב תודות. התארכות התבנית כאן משמאל רק מדגישה עד כמה הנושא הזה מוזנח כאן, בין היתר בגלל ריבוי כותבים לעומת כותבות. אנדר-ויק • 20:32, 8 במאי 2010 (IDT)
replies: text: :בהחלט מרשים. קבל מתנה. :) • אמיר (שיחה) 15:44, 9 במאי 2010 (IDT)
replies: text: ::וואי, תודה. אנדר-ויק • 15:47, 9 במאי 2010 (IDT)
thread_title: כל הכבוד

message: ההערה הזו לא מכוונת לערך הזה ספציפית, אך מכיוון שנעשית כאן עבודה רצינית ומשמעותית, עדיף מוקדם מאשר מאוחר. אין מקום במרחב הערכים לערך הכולל הערות שוליים שהכותב / מתרגם לא קרא בעצמו. זה מקשה מאוד על עבודת התרגום, שכן צריך לחפש אסמכתאות ומקורות מקוריים, ולא לסמוך על מה שכתב מי שכתב את הערך באנגלית, אך זה מעלה את הרמה של הערך, וזו עבודה שחייבת להיעשות, אם מתייחסים לערך כרציני ומכבדים את נושאו. הנושא הוא נושא רחב שיש עליו ספרות רבה, גם בעברית, גם באינטרנט. אם יש הערה מספר באנגלית שלא נמצא בפניך, עשה את המאמץ הנוסף הקטן ומצא לה אסמכתא אחרת. מנסיוני האישי - זה משתלם ומעלה מאוד את רמת הערך. אלמוג 20:37, 8 במאי 2010 (IDT)
replies: text: אני מסכים איתך באופן עקרוני, ואני אשתדל בסיום העבודה לחזק את הדברים באסמכתאות בעברית. יחד עם זאת, הערך בויקיפדיה באנגלית קיים כבר חמש שנים ונערך מעל ל-5000 פעמים, ויש יותר מ-500 ויקיפדים אשר עוקבים אחריו. אלה נתונים שמחזקים אצלי את אמינות הערך, ולכן אני דווקא כן סומך עליו. עצם העובדה שמקור מסוים הוא בעברית לא מקנה לו אמינות-יתר, ועצם העובדה שאת המקור קרא והעלה ויקיפד דובר עברית כלשהו (לכל ערך) לא מחזקת את האמינות גם היא. אבל לקחתי לתשומת ליבי, ותודה על ההערה. אנדר-ויק • 20:48, 8 במאי 2010 (IDT)
replies: text: : אני לא חושב שהבנת את ההערה, ואשתדל להסביר. העניין הוא לא "עברית / אנגלית" אלא - לא ניתן להסתמך על תוכן, גם מוויקיפדיה זרה, שקיים כבר חמש שנים ונערך חמשת אלפים פעמים ונעקב על ידי יותר מ-500 ויקיפדים, מבלי שראית במו עיניך את האיזכור, ואתה יכול להעיד מכלי ראשון כי הוא אכן אומר מה שמיוחס לו. בשבועיים האחרונים היו שני דיונים במזנון בנושא זה (אחד מהם עוד מתקיים, אני חושב), והדברים נאמרו שם באופן כללי ובפירוש, וזכו להסכמה מקיר לקיר. חבל שערך כה חשוב ועבודה כה רבה ייתקלו בבעיה מתודולוגית שתכתים את ההישג המתגבש. אלמוג 21:07, 8 במאי 2010 (IDT)
replies: text: ::אוקיי. בערך באנגלית ההפניות מציינות אפילו את מספרי העמודים מהם לקוח המידע - אני אשתדל לאתר אותם בגוגל-ספרים או בספריית הואניברסיטה ולאשר את שכתוב בהם. אנדר-ויק • 21:26, 8 במאי 2010 (IDT)
replies: text: ::: זו בדיוק כוונתי, תודה. אני מקווה שאתה מבין שאני מכוון רק לשיפור הערך. אלמוג 21:27, 8 במאי 2010 (IDT)
replies: text: ::::כמובן, ואני אשמח אם אחרי שאסיים תעשה לי תיקוני תרגמת פה ושם. אנדר-ויק • 21:49, 8 במאי 2010 (IDT)
thread_title: הערות שוליים

message: * לסביוּת הוא מושג המשמש לתיאור משיכה מינית ורגשית בין נשים ‏[1]. - הערת השוליים מפנה להגדרה במילון אוקספורד. מכיוון שזו הוויקיפדיה העברית, הייתי רוצה לראות כאן הגדרה עם הפנייה למילון עברי-עברי. אבן שושן אולי מיושן מדי, אבל ב"רב מילים" בטח יש הגדרה יפה ומודרנית.
* לסבית היא אישה בעלת נטייה מינית הומוסקסואלית (הרכב של המילים "הומו" (יוונית: זהה) ו-"סקס" (לטינית: מין); ביחד: "מין זהה"). - כמעט תקין. לדעתי יש להוסיף כי המושג משמש לתיאור אדם הנמשך לבן אותו המין, גבר או נקבה.
* המונח "לסביוּת" כקונספט המגדיר נשים אשר חולקות נטייה מינית הומוסקסואלית הוא תוצר של המאה ה-20. אף על פי שהומוסקסואליות בקרב נשים הופיעה במגוון רחב של תרבויות במהלך ההיסטוריה, רק בתחילת תקופה זו נעשה תיאור של לסביות כקבוצה. בשנים המאוחרות של המאה ה-19 פרסמו סקסולוגים תוצאות של מחקרים ותצפיות על התנהגות נשית שאופיינה במשיכה חד-מינית, ועשו הבחנה של לסביוּת כיישות חברתית בתרבות המערבית. כתוצאה מכך, נשים אשר הפכו למודעות לסטטוס הרפואי החדש שנוסד הקימו במחתרת תת-תרבות לסבית באירופה ובצפון אמריקה. - כמה וכמה שגיאות. "מונח" ו"קונספט" לא אותו דבר. צריך לבחור באיזה מושג להשתמש. "המונח 'לסביות' כהגדרה לנשים..." או "התפיסה של נשים החולקות נטייה מינית הומוסקסואלית כ'לסביות'...". האמירה שזהו תוצר של המאה העשרים, כאשר ידוע על לסביות במהלך ההיסטוריה דורש מאוד אסמכתא והערת שוליים מתאימה. ואכן, נאמר כי "פירסמו סקסולוגים" מיהם? האם בכלל יש משמעות למילה "סקסולוג" בשנים המאוחרות של המאה ה-19? האמירה על הנשים שהפכו למודעות לסטטוס הרפואי החדש שנוסד והקימו תת תרבות היא קצת משונה בעיני. ראשית, האם אכן היה "סטטוס רפואי"? שנית, המילה "מחתרת" כאן קצת סלנגית. צריך להתייחס כאן לכמה נושאים - לתת תרבות הומוסקסואלית נשית והתחלת התפתחותה, לדרך בה ראה מדע הפסיכיאטריה את הנטייה ההומוסקסואלית בראשית דרכו (כולל האבחון ב-DSM של הומוסקסואליות כמחלת נפש, שתפס עד אמצע שנות השבעים). האם זה אותו נושא? האם תת התרבות ההומוסקסואלית הנשית התחילה אצל נשים שהיו מודעות ל"סטטוס רפואי"? הפיסקה הזו דורשת כמה אסמכתאות, קצת פירוט, ואני לא בטוח בכלל שלא מדובר בשני נושאים שונים ונפרדים.
* הרחבה נוספת של המושג נעשה בשנות ה-70, בעקבות השפעתו של הגל השני של הפמיניזם. מאז תקופה זו עוסקים היסטוריונים בבחינה מוחדשת של יחסים בין נשים בהיסטוריה, ומעלים שאלות בדבר ההגדרה הנכונה של אישה כלסבית, או של מערכת יחסים בין נשים כיחסים לסביים. דיונים בנושאים אלה הניבו שלושה רכיבים לזיהוי לסביוּת: התנהגות מינית, משיכה מינית, ונטייה מינית. - שוב נשאל "עוסקים היסטוריונים" מיהם? היכן פעלו? אסמכתא. ומהי "הגדרה נכונה"? מהי ההגדרה הלא נכונה? מיהו שהחליט על שלושת הרכיבים והיכן? האם הגדרה זו מקובלת אוניברסלית ואצל מי? רופאים? הומוסקסואלים? חוקרי תרבות? ואפרופו, האם בחיפוש ההגדרה בשנות השבעים לא התעלמנו מהתאוריה הקווירית שהתפתחה אף היא באותה תקופה הרואה את המיניות האנושית לא כדיכוטומיה (הטרו / הומו) אלא כרצף?
* לסביות רבות הגיבו לתיוגן כדחויות מוסרית בבניית תת-תרבות המבוססת על מרידה בתפקידי המגדר. לסביוּת הייתה במהלך ההיסטוריה לאופנתית לעתים, מה שהשפיע על האופן שבו השתקפה התופעה אצל אחרים כמו גם אצל הנשים הלסביות עצמן. ישנן נשים העוסקות בפעילות הומוסקסואלית, שייתכן כי ידחו את הזהות הלסבית בשלמותה, תוך שהן מסרבות לזהות עצמן כלסביות או ביסקסואליות. - מיהו שתייג את הלסביות כדחויות מוסרית? היכן ומתי הייתה הלסביות לאופנתית? וכל זה כאשר אנו זוכרים את הפיסקה שלפני הקודמת שלפיה הלסביות 'צצה' בתחילת המאה העשרים אצל נשים המודעות ל'סטטוס רפואי'.
* לאורך ההיסטוריה היו אלה גברים אשר עיצבו את העקרונות אשר קבעו מה נכון עבור נשים באהבה, ביחסי מין ובמשפחה, והואיל וגברים אינם חלק ממערכות יחסים לסביות – הם לרוב דחו או התעלמו מהרעיון כי מערכות יחסים כאלה אפשריות או כי מדובר באפשרות ברת-תוקף למימוש עצמי של מיניות. הסקסולוגים המוקדמים ביססו את אבחנותיהם על לסביות על אמונתם כי אישה הקוראת תיגר על תפקידי המגדר הנוקשים של החברה סובלות מהפרעה נפשית. - "לאורך ההיסטוריה היו אלו גברים וגו'..." האמנם? האם בכל מקום? האם זה תפס למשל בחברה המטריארכלית היוונית הקדומה? האם זה קיים גם בחברות שאינן מערביות? מיהם הסקסולוגים המוקדמים? ואולי המקום של הפיסקה הזו בהתחלה? כן, ובאמת מעניין מה אמרו על זה פרויד, ויונג ושות'. וכמובן עם אסמכתאות. ועוד משהו קטן, ניטפוק מעיק, אבל בשביל זה משלמים לי - אין דבר כזה ברת-תוקף. צ"ל בת-תוקף. 
אלמוג 21:01, 14 במאי 2010 (IDT)
thread_title: הערות לפיסקת הפתיחה

message: אני יודע שהמילים האלה נשפכות לריק, ושבלהט העשייה לכתוב את הערך לא שמים לב אליהן, אבל בכל אופן. הקטע של הספרות הוא שערורייתי, וכולל מצד אחד שטויות, ומצד שני חוסרים משמעותיים -
* לא אתווכח על הקטע של הספרות עד המאה ה-20, פרט לנקודה אחת. הכללת מגילת רות הפטריאכלית המובהקת כ"ספרות לסבית" היא שגויה. מי זו בכלל הפוסטר הזו? איזה מעמד אקדמי יש לה? למה דעתה (הלא חכמה) הזו מובאת בכלל? למי שכתב את הערך בוויקי האנגלית פתרונים. כאן היה צריך להפעיל מעט שיקול דעת תרגומי, ולהשמיט את הפיסקה ביחד עם האסמכתא (שהיא, כמובן, ספר באנגלית שלא ניתן לקרוא און ליין או להשיג בארץ).
* התיאור של המאה ה-20 והמאה ה-21 גם הוא לא משהו. הוא תיאור אמריקנוצנטרי, וככזה גם כן קצת שערורייתי. כל הסיפור של ה"ספרות הזולה", אני לא בטוח עד כמה מקומו בפיסקה הזו. איני יודע עד כמה יש להזכיר את שרי מורגה ודורותי אליסון. לדעתי הן לא מאוד חשובות או מאוד מעניינות.
* והגענו לחוסרים. ריטה מיי בראון (מוזכרת כ"ריטה מאה בראון"), אבל גם ג'אנט וינטרסטון, ג'ואן נסטל ואריקה פישר, שאיני מבין כיצד ניתן לכתוב על ספרות לסבית בלי להזכיר אותן. ומשלנו - אין אף מילה על ספרות לסבית בעברית, ויש כל כך הרבה! אני חושב על השירה מיונה וולך ועד שז, אבל גם על הנה אני מתחילה של יהודית קציר (המיין סטרים שבמיין סטרים), ועל "רציתי לנשק לך בשדה החרציות" של אביבה אברון, והיד עוד נטויה.
אלמוג 06:39, 21 במאי 2010 (IDT)
replies: text: לגבי מגילת רות, גם אני קצת הרמתי גבה, אבל חשבתי שעדיף לתרגם ולשמוע דעות מאשר לדלג אוטומטית. לגבי הספרות הזולה - אני לא מסכים איתך, הייתה לזה השפעה משמעותית בארה"ב וזה מאוד מעניין לדעתי. לגבי ספרות לסבית ישראלית - אני אכתוב על זה במסגרת עבודה על הפרק "לסביות בישראל" שיגיע בעתיד. צר לי, אבל אני לא מכיר אף אחת מהסופרות שהזכרת. ספרות לסבית זה די ממני והלאה. אנדר-ויק •  06:51, 21 במאי 2010 (IDT)
replies: text: : אז אל תתרגם כאוטומט. שאל מישהו רונן אלטמן קידר (הידוע גם כמשתמש: רונן אלטמן קידר) נראה לי כנקודה טובה להתחיל ממנה. אלמוג 06:53, 21 במאי 2010 (IDT)
replies: text: ::אשאל לעצתו, בהחלט. אגב לגבי פוסטר - ראה הערך באנגלית. לא הייתי פוסל את דעותיה בתחום במיידי. בנוסף, אני רואה ברכה בכך שויקיפד/ית שכן יש לו/לה גישה לספר חולק איתנו קטעים מתוכו. אנדר-ויק •  06:55, 21 במאי 2010 (IDT)
replies: text: ::: ראיתי את הערך באנגלית, ולא ממש נפלתי מהכיסא. מדובר בספרנית, בעלת תואר בספרנות (שכידוע עוסק במיון ספרים, דהיינו נותר על כריכת הספר מבלי להכנס לתכנו) שהוציאה ספר על ספרות לסבית בהוצאה עצמית. ראיתי אנשים מוסמכים יותר בביקורת המקרא. זה רק מראה את הנזק בהערות השוליים של פרא הנסמכות על שיקול דעתו של אותו אלמוני בוויקי האנגלית, אבל מקומו של הוויכוח הזה לא כאן. אלמוג 07:07, 21 במאי 2010 (IDT)
replies: text: ::::גגלתי ברשת את רות ונעמי ומצאתי התייחסויות רבות בהקשר הלסבי-פמיניסטי, הן בשל אהבתן זו לזו שמתוארת במגילה, הן בגלל התא המשפחתי הייחודי שיצרו להן, הן בגלל האקטיביות הגברית בהן הן נוקטות. כך למשל  כאן מעמוד 221. גם אני הרמתי גבה, וכן, מבחינות מסוימות זה לא רחוק מעניין דוד ויהונתן, אבל אין לפסול זאת על הסף. •  רוליג - שיחה 07:08, 21 במאי 2010 (IDT)
replies: text: :::::ואכמ"ל מבחינתי בנושא זה. תודה רוליג. אנדר-ויק •  07:12, 21 במאי 2010 (IDT)
replies: text: :::::: אם כך, מקומה של הפיסקה (עם מראי מקום נאותים, ופרשנויות שהן מעבר לאותה ספרנית אלמונית) בערך מגילת רות. לכתוב ש"מגילת רות" היא ספרות לסבית זה באמת כמו לכתוב שספר שמואל הוא ספרות הומוסקסואלית בגלל עניין דוד ויהונתן. זה אנאכרוניזם בוטה, ועובדה שזה הפריע לשלושתנו. אגב, רוליג, המקור שנתת לא מתייחס למגילת רות כספרות לסבית, אלא מראה כיצד במגילה יש פרשנות תכליתית של החוק למטרה סוציאלית, בהקשר של עתירה של זוג לסביות, ודעתה של המחברת כיצד היה על בית המשפט לנהוג. אשמח גם אם יפורשו לי ראשי התיבות אכמ"ל. אלמוג 07:14, 21 במאי 2010 (IDT)
replies: text: :::::::נו, אלמוג - אל תגזים. אין כאן כוונה שמדובר בספרות לסבית מהזן הפורנוגרפי, אלא שניתן למצוא מוטיבים כתובים מוקדמים של יחסים בין נשים שהיו מעבר לחברות רגילה, מעין "לסביות אנאכרוניסטית". אני אשב על הפסקה הזו כדי שלא תמשוך אש. אכ"מל. (למרות שאין לי התנגדות להמשיך את הדיון. אפשר גם לבקש מאלטמן קידר שיבקש מענת אבישר להרחיב בנושא. הם עורכים יחד את "זוטא") אנדר-ויק •  07:19, 21 במאי 2010 (IDT)
replies: text: :::::::: לא באתי לכאן להתווכח, אלא לסייע. הערתי את הערותי, אני מקווה שלפחות כמה מהן ייושמו. אלמוג 07:21, 21 במאי 2010 (IDT)
replies: text: :::::::::אני יודע. תחשוב חיובי: הצעד הראשון כבר נעשה. אנדר-ויק •  07:36, 21 במאי 2010 (IDT)
replies: text: :::::::::: התחלה יפה. גם מסע של אלף מילין וכו'. הייתי ממשיך בקלות בצעד השני ומשנה את שם ספרה של בראון באנגלית לשם העברי הנאה "סבך הפרי האדום". אלמוג 07:39, 21 במאי 2010 (IDT)

text: :::::::::אלמוג ואנדר, את שניכם אני מאד מעריך, וגם אני לא באתי להתווכח. אני באופן אישי באתי ללמוד וכאמור הרמתי גבה ואז בדקתי וברור לכל שכותב המגילה לא חי במאה ה-20, אז לפי הערך הומצא המושג, אבל התיאוריה הלסבית אמצה את סיפור רות ונעמי והטעינה אותו בתכנים חדשים (בדיוק כמו שעשו כל פרשני המקרא ב-2500 שנים האחרונות) ובדרך זו ודרך זו בלבד אפשר להתייחס אליו כסיפור לסבי. אם עדיין יש הסתייגויות כלפי הספרנית הזרה, יתכן ואפשר למצוא ספרנית מקומית כמקור. •  רוליג - שיחה 12:03, 21 במאי 2010 (IDT)
replies: text: ::::::::::ועוד משהו קטן - מדיה לא מסתדר לי לא עם ספרות ולא עם עברית. מה עם לסביות בתרבות? •  רוליג - שיחה 12:06, 21 במאי 2010 (IDT)
replies: text: :::::::::::מדיה על שום מה - פרק קולנוע וטלוויזיה שעתיד לבוא. זה כמובן תרגום שנשלף מהמותן ואולי באמת "תרבות" מתאים יותר. אנדר-ויק •  12:41, 21 במאי 2010 (IDT)
thread_title: ספרות

message: היתה כאן שאלה ששוחזרה. אני לא בטוח שהיא היתה לא לגיטימית. בכל אופן זה לא מה שרציתי לדבר עליו, אלא להגיד שהיא העלתה בי תהיה על כך שהערך לא מדבר בכלל על מין. כמובן, מין לסבי אינו מרכז, אבל אין מין בלסביוּ‏ת? • רוליג  • שיחה •  בואו לבחור סמליל ליומולדת 7 לוויקיפדיה 17:19, 27 ביוני 2010 (IDT)
replies: text: אין מין אצל לסביות. לא שמעת על מיתת המיטה הלסבית? סתם. אם לענות ברצינות, ראוי שיהיה פרק שעוסק ביחסי מין, ויש מצב שאתרגם את הערך :en:Lesbian sexual practices, ואכיל אותו בתוך זה. עדיין לא סיימית אותו. אנדר-ויק •  17:32, 27 ביוני 2010 (IDT)
replies: text: :אין כמוך • רוליג  • שיחה •  בואו לבחור סמליל ליומולדת 7 לוויקיפדיה 19:05, 27 ביוני 2010 (IDT)
thread_title:  מין 

message: תוכל לבאר בערך את המשפט: "היות שבתרבות המערבית היוו נשים על פי רוב מיעוט פוליטי, הסיווג הרפואי של הומוסקסואליות הביא להתפתחותה של זהות קולקטיבית ולכינונה של תת-תרבות מתאימה"? תודה, אביעדוס • כ"ה בתמוז ה'תש"ע,  23:46, 6 ביולי 2010 (IDT)
ועוד: "נשים אחרות, לעומת זאת, אימצו הבדלה זו כדי למצב את עצמן בנפרד מגברים הומואים והטרוסקסואלים." "הבדלה"? אביעדוס • כ"ה בתמוז ה'תש"ע,  23:53, 6 ביולי 2010 (IDT)
replies: text: לפרוטוקול: חלקים נרחבים מהערך נכתבו בין חצות לעלות השחר. עכשיו יותר ברור? תודה, אגב. אנדר-ויק •  01:32, 7 ביולי 2010 (IDT)
replies: text: :אוקיי, המשפט הראשון עדיין לא ברור (התחביר ברור, וגם קודם היה, אבל המשמעות לא כ"כ). אביעדוס • כ"ה בתמוז ה'תש"ע,  15:16, 7 ביולי 2010 (IDT)
*חוץ מהמשפט שלעיל - שעדיין לא ברור - עוד:

text: :עברתי עליו שוב. הכוונה היא שתת התרבות התפתחה בגלל שני מרכיבים שהביאו לבידוד: היותן מיעוט פוליטי (במובן של השפעה חברתית) ולהוסיף לכך את הנידוי החברתי. אנדר-ויק •  23:22, 7 ביולי 2010 (IDT)
* מה פירוש "חברות הקשורות לשושלת היוחסין מצד האם"? חברות מטריארכליות? אביעדוס • כ"ו בתמוז ה'תש"ע,  20:09, 7 ביולי 2010 (IDT)
*:כן, מטריאכליות. תוקן. אנדר-ויק •  23:22, 7 ביולי 2010 (IDT)
* מה פירוש "אשר הביא לייצוג עודף של יחסים חד-מיניים אל מול חוקרים אחרים"?
*:שיחסית למחקרים דומים אחרים, הוא שם דגש על חד-מיניות שכביכול הטה את התוצאות. זה קצת דומה לטענות של צחי לרנר. אנדר-ויק •  23:22, 7 ביולי 2010 (IDT)
* האם לימודים מכללה אינם נחשבים להשכלה אקדמית?
*:איפה זה? תתקן בהתאם. אנדר-ויק •  23:22, 7 ביולי 2010 (IDT)
* האם "יוני מודרה" מסמלים וגינה או פות (ראה את שם הקובץ)?
*:פות. תוקן. אנדר-ויק •  23:22, 7 ביולי 2010 (IDT)
* מה ז"א "הדיון בשאלה האם יחסי מין בין נשים הם הכרח לשם הגדרת יחסים לסביים או יחסים בכלל"?
*:הכוונה לזהות לסבית ויחסים לסביים. תוקן. אנדר-ויק •  23:22, 7 ביולי 2010 (IDT)
*וחוץ מזה, הנחתי תבנית מקור על הטענה כי "נשות ציבור שהיו מהראשונות להצהיר בתקשורת על נטיותיהן המיניות היו המוזיקאיות קיי די לאנג ומליסה אתרידג'". אביעדוס • כ"ו בתמוז ה'תש"ע,  22:35, 7 ביולי 2010 (IDT)
*:תיקנתי, הכוונה שההצהרות שלהם היו ראשוניות מבחינת ההשפעה הציבורית שלהן. אנדר-ויק •  23:22, 7 ביולי 2010 (IDT)

text: בסדר. בדוק עוד לגבי המכללה, לא ברור לי למה התכוונת שם. אביעדוס • כ"ו בתמוז ה'תש"ע,  23:40, 7 ביולי 2010 (IDT)
replies: text: :אין לי מושג, נפלתי בתרגמת שם ועכשיו אני לא בפוקוס: Women with post-graduate education had a higher prevalence of homosexual experience, followed by women with a college education; the smallest occurrence was among women with education no higher than eighth grade. אנדר-ויק •  00:00, 8 ביולי 2010 (IDT)
replies: text: ::אכן, התאבדת בתרגום. זה מונח באנגלית, ששייך לטרמינולוגיה של מערכת ההשכלה הגבוהה הצפון-אמריקנית; אפשר לתרגם את זה כתואר ראשון לעומת תארים מתקדמים. אביעדוס • כ"ו בתמוז ה'תש"ע,  00:10, 8 ביולי 2010 (IDT)
replies: text: :::סגור לי ת'פינה. אנדר-ויק •  02:32, 8 ביולי 2010 (IDT)
replies: text: ::::סגור. אביעדוס • כ"ז בתמוז ה'תש"ע,  18:00, 8 ביולי 2010 (IDT)
thread_title:  כמה משפטים לא ברורים 

message: מעניין לראות מה כתבו בערך המקביל ביידיש:
http://yi.wikipedia.org/wiki/%D7%9C%D7%A2%D7%A1%D7%91%D7%99%D7%A2%D7%9F
נראה לי שגם מי שלא יודע את השפה על בוריה יכול להבין "לאן הרוח נושבת" בערך...
משעשע? מרגיז? תחליטו אתם P-:
replies: text: ויקיפדיה ביידיש זה אחת האתרים הבזוים ברשת בכל מה שלא נוגע לדת, יהודים ויהדות. אני ממש מרחם על דוברי היידיש שלומדים ממנה - בלי קשר לערך הספציפי הזה. אנדר-ויק •  17:52, 8 ביולי 2010 (IDT)
היי לפחות כך גיליתי שזה לא לגמרי אסור בהלכה... "wink"
אגב שמתי לב שבאמת אין בערך פה התייחסות ללסביות מצד הדת היהודית (וגם הדתות האחרות בעצם). אשמח לראות אם יעשו משהו בנידון

text: את/ה צודק/ת, וזה רעיון יפה מאוד. אני אכתוב על כך פרק בהזדמנות. אנדר-ויק •  18:53, 8 ביולי 2010 (IDT)
replies: text: :לצערי הרב, מאז פנייתי הקודמת לא נכתב בערך דבר אודות הנושא של לסביות בדת היהודית ודתות אחרות. לטיפולכם אודה.
replies: text: ::כל אחד ואחת מוזמנים לכתוב ולהרחיב בכל נושא בוויקיפדיה. וכך גם את/ה :) Itzuvit - שיחה 15:08, 30 במאי 2012 (IDT)
replies: text: ::: אם היה לי את הידע הרלוונטי, מן הסתם הייתי עושה זאת, ולא פונה בנושא לעורכי האתר.
thread_title:  יידיש רבותי יידיש 

message: קורין עלאל ממש לא הייתה הידוענית הראשונה שיצאה מהארון (כמו שמצוין בתמונה) אלא שרון בן עזר הלא היא אליוט המהממת..
שרון בן עזר יצאה מהארון כבר בסוף שנות ה-80 כשחזרה לארץ מהולנד אחרי סיור עם פוליאנה פרנק
עלאל עשתה זאת רק בתחילת שנות ה-2000 כמעט עשור וחצי אחרי... 
אין לי מושג איך לשנות את זה ככה שתהיה גם תמונה אז מי שכן בבקשה תעשו את זה...
replies: text: נכון שאליוט הייתה חלוצה בתחום זה, אבל היא הייתה מוכרת בעיקר בת"א (ומהר מאד עברה להולנד). היא לא הייתה ידוענית בקנה מידה ארצי. תקנו אותי אם אני טועה. אנדר-ויק •  03:41, 27 בספטמבר 2010 (IST)
replies: text: : כמי שגדלה בהחלט בפריפריה אני יכולה להגיד ששמעתי את שמה של שרון בן עזר ואת השם פוליאנה פרנק בזמנו, שייצוג של תרבות לסבית (אז זה היה נורא חריג, או לפחות כך זה היה בעיניי, בראשית גיל ההתבגרות), ונראה לי ראוי להזכיר אותה כחלוצה בנושא הזה בישראל. --Goldmoon - שיחה 14:41, 10 במרץ 2011 (IST)
thread_title:  ידועניות שיצאו מהארון... 

message: בפסקה "השנים שלאחר המלחמה" נאמר "בשנת 1921 לסביוּת הוצאה מחוץ לחוק בבריטניה". לדעתי, השנה 1921 אינה תואמת את הכותרת. אלא אם כן יש איזושהי חזרה בזמן במהלך הפסקה.AaronShapira - שיחה
replies: text: תודה על ההערה. אכן יש חזרה בזמן במהלך הפסקה כחלק מקונטקסט של פירוט. ניסחתי אותו מחדש כך שזה לא יראה תמוה - מקווה שעתה זה בסדר. אנדר-ויק • !do'h •  16:10, 8 בנובמבר 2010 (IST)
replies: text: :אכן יותר ברור, אבל אתה יכול גם להעביר את בריטניה מפסקה זו לפסקה קודמת "המאה ה-19 ותחילת המאה ה-20". AaronShapira - שיחה
thread_title:  טעות כתיב או לא ? 

message: לקראת סוף הערך מופיעות כמה תמונות חושפניות. אני חושב שראוי שיהיו מוסתרות, וייפתח תוך ידיעה לגסותן. אביעד‏ • שיחה 07:31, 11 באוקטובר 2011 (IST)
replies: text: התמונות תואמות את תוכן הערך, ומי שרוצה להימנע מהן, מוטב לו שלאחר קריאת משפט הפתיחה יעבור לערך אחר. דוד שי - שיחה 07:52, 11 באוקטובר 2011 (IST)

text: לא מצאתי כל תמונה גסה בסופו של הערך. אם אדם נכנס לערך העוסק בלסביות, הגיוני הוא שהוא יפגוש תמונות שלהן בתוכו • עודד (Damzow) • שיחה •  08:13, 11 באוקטובר 2011 (IST)
replies: text: :מי שנכנס לערך שמצוי בתחום ההתעניינות המיני, גולל (או, מוטב, קורא) אותו עד כמעט סופו ושם - אוי לעיניים שכך רואות - נחשף לתמונות הקשורות בערך, אנא, שלא יתמם. מי שבאמת לא רוצה לראות לא יראה ומי שיראה, יראה. הדבר מזכיר סיפור יפה ששמעתי אם אינני טועה מחנוך דאום: איש אחד מגיע לרבי ואומר: "רבי, אני לא מסוגל ללכת ברחוב! הכל מלא פריצות!" אמר לו הרבי: "אכן בעייה. אבל אם תדמה לחשוב שכל הבחורות שאתה רואה אינן אלא עמודי חשמל, תוכל ללכת בבטחה." הלך האיש וחזר למחרת, כולו אדום ומזיע. "רבי," אמר, "זה ממש נורא ואיום! עשיתי כמצוותך וכל כמה מטרים עומדת בחורה עירומה, שלושה מטרים גובהה ושיערה זורח ומאיר את כל הרחוב!". Ranbar - שיחה 08:45, 11 באוקטובר 2011 (IST)

text: אני מוצא את התייחסותך מעליבה ופוגעת. ההתייחסות לנשיקה בין שני אנשים כגסות, רק בשל היותן שתי נשים ולא אישה וגבר היא אבחנה שמקורה באפליה ובבורות. אבקשך להמנע מהערות כאלו כאן. • רוליג  • שיחה  • אמצו חתול 12:28, 11 באוקטובר 2011 (IST)
thread_title:  תמונות חושפניות 

message: מצאתי את הערך מסורבל שלא לצורך. המבנה הפנימי שלו לקוי ולא מציג בצורה טובה את הנושא. כמו כן, כדאי להתייחס להערותיו של אלמוג במעלה דף שיחה זה. גילגמש • שיחה • גם אני משתתף במיזם העשור! 16:33, 25 במאי 2012 (IDT)
thread_title:  הערות 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.vancouversun.com/health/Children+lesbian+moms+turn+fine+study+finds/3130443/story.html
** In הורות הומו-לסבית on 2011-11-22 22:21:04, 404 Not Found
** In לסביות on 2011-11-23 00:45:32, 404 Not Found
** In הורות הומו-לסבית on 2011-11-27 23:39:39, 404 Not Found
** In הורות הומו-לסבית on 2012-01-20 04:24:56, 404 Not Found
** In הורות הומו-לסבית on 2013-05-03 23:39:48, 404 Not Found
** In לסביות on 2013-05-04 10:29:57, 404 Not Found
--Matanyabot - שיחה 13:30, 4 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www-rohan.sdsu.edu/~rothblum/doc_pdf/sexual_orientation/NationalLesbianHealthCare.pdf
** In לסביות on 2011-11-23 00:45:33, 404 Not Found
** In לסביות on 2011-11-28 00:29:26, 404 Not Found
** In לסביות on 2013-05-04 10:30:07, 404 Not Found
--Matanyabot - שיחה 13:30, 4 במאי 2013 (IDT)
thread_title:  קישור שבור 2 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.gaja-kafe.org/labris/images/papers/imhj1999.pdf
** In לסביות on 2013-06-07 10:23:35, Socket Error: 'Name or service not known'
** In לסביות on 2013-06-14 14:59:46, Socket Error: 'Name or service not known'
** In לסביות on 2013-06-17 09:07:45, Socket Error: 'Name or service not known'
--Matanyabot - שיחה 12:07, 17 ביוני 2013 (IDT)
thread_title:  קישור שבור 3 

message: במחקרים נמצא כי לנשים לסביות יש כ-15% סיכוי גבוה יותר מנשים הטרוסקסואלים להיות במערכת יחסים אלימה אם בת זוג. אני לא חושב שזה נחשב למידע זניח ובהחלט יש לזה מקום בסוגיות עכשוויות. 
replies: text: מהמשפטים שהוספת לא ברור מה אוכלוסיית המדגם ( מה גודלה? האם היא בארצות הברית או בזמביה?) מתי נערך המחקר וכו'. גם לממצא עצמו אין שום חשיבות. דוד שי - שיחה 20:20, 21 באפריל 2017 (IDT)

text: הבנתי, אז אם אני יוסיף פרטים נוספים על המחקרים יהיה רלוונטי או שישאר חסר חשיבות?
replies: text: :להערכתי יישאר חסר חשיבות, אבל אם יש לך פרטים אשמח לראות אותם כאן. דוד שי - שיחה 22:36, 21 באפריל 2017 (IDT)
Yotamnk - שיחה 22:01, 25 באפריל 2017 (IDT)
replies: text: :: בעיקרון לקחתי את המידע מהערך הזה באנגלית: https://en.wikipedia.org/wiki/Domestic_violence_in_lesbian_relationships. נעשו כמה מחקרים בנושא על אוכלוסיית מדגם בארצות הברית שבה נמצא כי לנשים לסביות יש בין 10-15% יותר סיכוי להיות במערכת יחסים אלימה.
replies: text: ::: נב. לא ראיתי שזה דוד שי בעצמו כותב, כבוד.
replies: text: ::::אולי יש לכך מקום בערך אלימות במשפחה, שבו תוצג הסטטיסטיקה לכל סוגי הנטייה המינית (It finds a victimization prevalence of 43.8 percent for lesbians, making it the second most affected group after bisexual women (61.1 percent), ahead of bisexual men (37.3 percent), heterosexual women (35 percent), heterosexual men (29 percent) and homosexual men (26 percent)), תוך ציון אוכלוסיית המדגם והקשיים שבה. דוד שי - שיחה 06:05, 26 באפריל 2017 (IDT)
thread_title:  היי חברה, מדוע מוחקים את העריכה שלי שלנשים לסביות יש סיכוי גבוה יותר להיות במערכת יחסים אלימה?   

message: אני רואה לא מעט פעמים שכותבים לזבית במקום לסבית. אני רוצה לדעת אם זאת שגיאת כתיב או לא, ומה הגורם לכך שרבים כותבים לזבית במקום לסבית. אני רוצה לדעת אם זה נובע מהידמות בקוליות או מזה שהמילה שאולה משפה שבה כותבים אותה עם S ולכן כותבים אותה עם ס ולמרות שהיא נהגית Z. אור הושמנד - שיחה 18:45, 26 במאי 2017 (IDT)
thread_title:  אי אפשר לכתוב לזבית במקום לסבית? 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://popim.co.il/%D7%94%D7%9B%D7%A8%D7%95%D7%99%D7%95%D7%AA-%D7%9C%D7%9C%D7%A1%D7%91%D7%99%D7%95%D7%AA// נמצא כקישור שבור. מומלץ להוסיף https://web.archive.org/web/20170709234415/https://www.shedate.co.il/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:45, 17 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: לא בהכרח שאשה בעלת נטיות הומוסקסואליות תהיה מעוניינת לקיים מערכות יחסים מיניות. זאת אומרת, כתוב שלסביות היא משיכה, אבל כתוב שאשה לסבית בהכרח מעוניינת לממש את המשיכה בדרך כזו או אחרת.
"לֶסְבִּיּוּת היא משיכה מינית ורגשית בין נשים. לסבית היא אישה בעלת נטייה מינית הומוסקסואלית, דהיינו אישה המקיימת או מעוניינת לקיים מערכות יחסים מיניות ורגשיות עם נשים אחרות." Admiau8 - שיחה 11:08, 15 בפברואר 2023 (IST)
replies: text: כאישה בעלת "נטייה מינית הומוסקסואלית" (מצטערת, זה ניסוח ממש מצחיק) בעצמי - אני מסכימה. כמו כן, אולי עדיף גם לשנות את הניסוח ל"משיכה מינית ו/או רגשית" כי היום אנחנו כבר יודעים שהשתיים לא חייבות לבוא ביחד. Nivinaor - שיחה 14:31, 15 בפברואר 2023 (IST)
replies: text: :@Nivinaor זה נכון, אם כי נראה לי שמובן שזה לא חייב לבוא ביחד.

text: :מה שאני התכוונתי זה שלא בהכרח שאשה לסבית מעוניינת לממש את המשיכה שלה. Admiau8 - שיחה 14:36, 15 בפברואר 2023 (IST)
replies: text: ::העניין הוא לא השאלה אם המימוש הוא רומנטי או מיני, אלא המימוש בכלל. לא כל אשה לסבית (ובאופן כללי כל אדם) מעוניינת ליצור קשר רומנטי/מיני עם אשה אחרת (או אדם אחר). Admiau8 - שיחה 14:41, 15 בפברואר 2023 (IST)
replies: text: :::אז אם כך במה מתבטאת המשיכה המינית ו/או הרומנטית? מניחה שיש הגדרה נפרדת למי שאינו/ה מעוניין/ת לממש שום סוג של קשר... Nivinaor - שיחה 14:49, 15 בפברואר 2023 (IST)
replies: text: ::::@Nivinaor זה שאדם לא מעוניין לממש את המשיכה שלו זה לא מעיד על המשיכה שלו. זה יכול לנבוע מכל מיני סיבות, דת למשל. זאת אומרת שייתכן שאדם יהיה בעל משיכה גם אם היא לא באה לידי ביטוי. Admiau8 - שיחה 14:55, 15 בפברואר 2023 (IST)
replies: text: :::::הערך הטרוסקסואליות לא מכיל בהגדרה אזכור לרצוו למימוש.

text: :::::"הטֶרוסקסואליות (הלחם בסיסים של המילים έτερος (תעתיק: הטרוס מיוונית: שונה) ו-sex (תעתיק: "סקס"; מלטינית: מין); כלומר, "מין שונה") היא נטייה מינית המאופיינת במשיכה של אדם לבני המין השני. מי שזו נטייתו קרוי בסלנג "סטרייט". זו הנטייה המינית הרווחת, המאפיינת כ-90% מהאוכלוסייה. עם זאת, לאורך חייו של האדם כ-46% מהגברים יגיבו מינית גם או רק למין הזהה להם, וכך גם כ-16% מהנשים. בדתות שונות, ובהן יהדות אורתודוקסית, זו הנטייה המינית היחידה שהדת מתירה לממש ביחסי מין." Admiau8 - שיחה 14:59, 15 בפברואר 2023 (IST)
replies: text: ::::::אדם גם יכול להיות מעוניין להיות במערכת יחסים בלי משיכה, הדוגמה הכי נפוצה לכך היא טיפולי המרה. לצורך העניין, גבר בעל נטייה מינית הומוסקסואלית, יכול להיות מעוניין במערכת יחסים עם אשה, אפילו שהוא לא מרגיש משיכה אליה, אלא בגלל לחצים חברתיים, לדוגמה.

text: ::::::נראה לי שיהיה יותר נכון לכתוב כך:

text: ::::::לֶסְבִּיּוּת היא משיכה מינית ורגשית בין נשים. לסבית היא אישה בעלת נטייה מינית הומוסקסואלית (הרכב של המילים "הומו" (יוונית: זהה) ו-"סקס" (לטינית: מין); ביחד: "מין זהה"), דהיינו אישה בעלת משיכה מינית ורגשית לנשים אחרות. Admiau8 - שיחה 15:36, 15 בפברואר 2023 (IST)
thread_title:  לא בהכרח שאשה בעלת נטיות הומוסקסואליות תהיה מעוניינת לקיים מערכות יחסים מיניות